Държавен вестник, бр. 102, 2017 г., стр. 169

БРОЙ  102	
Д Ъ Р Ж А В Е Н  В Е С Т Н И К 	
СТР.  169  
3
У К А З А Н И Я 
 
Приложение № 8 (образец 2081) се попълва от местни физически лица, 
които: 
1. Притежават акции и дялови участия в дружества, място на стопанска 
дейност, определена база и недвижима собственост в чужбина;  
2. Имат удържан данък за доходи от спестявания, който подлежи на 
приспадане по реда на чл. 78 от ЗДДФЛ; 
3. Внасят и декларират окончателен данък по реда на чл. 67, ал. 4 от 
ЗДДФЛ за придобити през годината от източник в чужбина доходи 
от: 
 
дивиденти; 
 
ликвидационни дялове; 
 
облагаеми доходи, придобити при замяната на акции и дялове 
в търговски дружества в чужбина за акции и дялове в 
търговски дружества в чужбина или в местни търговски 
дружества във връзка с преобразуване на дружества по реда 
на глава деветнадесета, раздел II от ЗКПО (чл. 38, ал. 5, т. 2 
от ЗДДФЛ); 
 
доходи от доброволно осигуряване и застраховане, за които 
се дължи данък на основание чл. 38, ал. 8 от ЗДДФЛ; и 
 
лихви по банкови сметки, които се облагат с окончателен 
данък, на основание чл. 38, ал. 13 от ЗДДФЛ; 
Окончателният данък за изброените по-горе доходи от източник в 
чужбина, на основание чл. 67, ал. 4 от ЗДДФЛ, в сила от 01.01.2017 г., се 
внася от местните физически лица в срок до 30 април на годината, 
следваща годината на придобиването на дохода, и се декларира в годишната 
данъчна декларация. В тези случаи, също в сила от 01.01.2017 г., дължимият 
окончателен данък не се декларира от местните физически лица в 
декларацията по чл. 55, ал. 1 от ЗДДФЛ. 
 
В Част І се описва информация за притежаваните от местни физически 
лица акции и дялови участия в дружества в чужбина, като в колона 2 се 
посочва държавата, в която е регистрирано съответното дружество, а в 
колона 3  - броят на акциите или дяловете. В колона 4 се вписва датата на 
придобиване на съответните акции или дялове, а в колони 5 и 6 - цената на 
придобиването им в съответната валута и в български левове. 
 
В Част ІІ се описва необходимата информация за притежаваните от 
местното физическо лице място на стопанска дейност или определена база в 
чужбина, както и информация за притежаваната недвижима собственост в 
чужбина.  
 
Част ІІІ се попълва само от местни физически лица, които имат право да 
приспадат удържания данък в Кралство Белгия, Република Австрия или във 
Великото Херцогство Люксембург за доходи от спестявания от агент-платец. На 
основание чл. 78 от ЗДДФЛ (отм. - ДВ, бр. 63 от 2017 г., в сила от 01.01.2022 г.)  
този данък се приспада от дължимия данък върху общата годишна данъчна 
основа, т.е. от данъка, определен на ред 4 в Част ІV на образец 2001.   
 
В Част ІV се определя дължимият окончателен данък по чл. 38 от ЗДДФЛ за 
доходи от източници в чужбина, придобити през съответната календарна година 
от данъчно задълженото местно физическо лице. В колони 2 и 3 се вписват 
данни за платеца на дохода. В колона 4 се посочва кодът за съответния вид 
доход, съгласно номенклатурата. В колона 5 се вписва кодът на метода, който 
се прилага за избягване на двойното данъчно облагане на съответния доход, 
съгласно номенклатурата в т. 1 от забележките към тази част. В колона 6 се 
посочват съответно: 
 
брутният размер на придобития доход, когато в колона 4 е вписан 
код 8141; 816; 817 и/или 821; 
 
стойността на ликвидационния дял, когато в колона 4 е вписан код 
8142; 
 
пазарната цена на придобитите при замяната акции или дялове, 
когато в колона 4 е вписан код 815. 
Колони 7 и 8 се попълват само за доходи с код 8142 и 815. В колона 7 се 
вписва документално доказаната цена на придобиване на ликвидационния дял, 
когато в колона 4 е посочен код 8142, съответно цената на придобиване на 
акциите/дяловете, когато в колона 4 е посочен код 815. В колона 8 се посочва 
положителната разлика между колона 6 и колона 7 за тези два вида доходи. В 
случай че разликата между колона 6 и колона 7 е отрицателно число, в колона 8 
се попълва нула.  
Колони 9, 10, 11 и 12 се попълват когато за конкретния вид доход се 
прилага метод „Пълен данъчен кредит“, „Обикновен данъчен кредит“ или 
„Фиктивен данъчен кредит“, предвиден в съответната СИДДО, или се ползва 
данъчен кредит по реда на чл. 76 от ЗДДФЛ. В колона 12 се изчислява 
разликата между дължимия съгласно ЗДДФЛ окончателен данък и размера на 
признатия данъчен кредит, посочен в колона 11.  
 
Към годишната данъчна декларация е необходимо да се приложат 
доказателства за размера на внесения в чужбина данък, посочен в колона 9 
на Част ІV.